2008R0555 — LV — 18.07.2016 — 012.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:





Labota ar:









▼B

KOMISIJAS REGULA (EK) Nr. 555/2008

(2008. gada 27. jūnijs),

ar ko nosaka sīki izstrādātus īstenošanas noteikumus Padomes Regulai (EK) Nr. 479/2008 par vīna tirgus kopējo organizāciju attiecībā uz atbalsta programmām, tirdzniecību ar trešām valstīm, ražošanas potenciālu un kontroli vīna nozarē







I

SADAĻA

IEVADA NOTEIKUMI

1. pants

Darbības joma un terminu lietojums

1. Šajā regulā izklāstīti īstenošanas noteikumi attiecībā uz šādu Regulas (EK) Nr. 479/2008 noteikumu piemērošanu:

▼M16 —————

▼B

b) tirdzniecība ar trešām valstīm (IV sadaļa),

c) ražošanas potenciāls (V sadaļa),

▼M16 —————

▼B

e) kontrole vīna nozarē (117. pants) un

▼M16 —————

▼B

Šī regula nekavē piemērot:

a) īpašus noteikumus, kas regulē attiecības starp dalībvalstīm krāpšanas apkarošanas jomā vīna nozarē, ciktāl tie atvieglo šīs regulas piemērošanu,

b) noteikumus, kas attiecas uz: i) kriminālprocesu vai savstarpējo palīdzību starp dalībvalstīm tiesu iestāžu līmenī krimināllietās, ii) administratīvās sodīšanas kārtību.

2. Regulā (EK) Nr. 479/2008 lietotajiem terminiem šajā regulā ir tāda pati nozīme.

▼M16 —————

▼B







II

SADAĻA

ATBALSTA PROGRAMMAS







I

NODAĻA

Iesniegšanas procedūra

▼M16 —————

▼B







II

NODAĻA

Atbilstīgie pasākumi

▼M16 —————

▼B







7.

Iedaļa

Blakusproduktu iznīcināšana

21. pants

Spirta minimālā satura noteikšana

1. Ievērojot Regulas (EK) Nr. 479/2008 VI pielikuma D daļas 1. punktu, dalībvalstis nosaka spirta saturu, kam jābūt blakusproduktos, salīdzinājumā ar spirta saturu saražotajā vīnā. Dalībvalstis var koriģēt spirta minimālo procentuālo saturu pēc objektīviem nediskriminējošiem kritērijiem.

2. Ja dalībvalsts atbilstīgi 1. punktam noteiktā attiecīgā procentuālā attiecība netiek sasniegta, tad tie, kam ir tāds pienākums, piegādā zināmu vīna daudzumu no savas produkcijas, tā nodrošinot minēto procentuālo attiecību.

3. Lai noteiktu spirta saturu blakusproduktos attiecībā pret spirta saturu saražotajā vīnā, dažādajām vīnogu audzēšanas zonām piemēro šādu standarta dabīgo spirta tilpumkoncentrāciju:

a) 8,0 % A zonā;

b) 8,5 % B zonā;

c) 9,0 % C I zonā;

d) 9,5 % C II zonā;

e) 10,0 % C III zonā.

22. pants

Blakusproduktu iznīcināšana

Ražotājiem (piemērojot uzraudzību) jāizņem no apgrozības vīndarības un jebkādas citas vīnogu pārstrādes blakusproduktus, ievērojot šādus nosacījumus:

a) blakusproduktus izņem no apgrozības nekavējoties un ne vēlāk par tā vīna gada beigām, kurā tie ir iegūti. Dalībvalstis var noteikt agrāku termiņu; izņemšanu no apgrozības kopā ar norādi par aptuvenajiem daudzumiem vai nu ieraksta reģistrā, ko ved saskaņā ar Regulas (EK) Nr. 479/2008 112. panta 2. punktu, vai arī to apstiprina kompetentā iestāde;

b) izņemšanā ir jāievēro piemērojamie Kopienas tiesību akti, it sevišķi attiecībā uz vidi.

Attiecīgo vīna nogulšņu izņemšanu no apgrozības uzskata par notikušu, ja nogulsnes ir denaturētas, padarot to izmantošanu vīndarībā neiespējamu, un ja denaturēto nogulšņu piegāde trešām personām ir ierakstīta saskaņā ar Regulas (EEK) Nr. 479/2008 112. panta 2. punktu kārtotajā reģistrā. Dalībvalstis veic vajadzīgos pasākumus, lai nodrošinātu šādu darījumu pārbaudes. Tām var būt attiecīgo trešo personu iepriekšējas atzīšanas sistēma.

Dalībvalstis var nolemt, ka ražotājiem, kas attiecīgajā vīna gadā savās ražošanas telpās nesaražo vairāk par 25 hektolitriem vīna vai misas, blakusprodukti nav jāiznīcina.

23. pants

Blakusproduktu iznīcināšana ar destilāciju

1. Ražotāji var izpildīt iznīcināšanas pienākumu, vīndarības vai citādas vīnogu pārstrādes blakusproduktu daļu vai tos visus nododot destilācijā.

2. Dalībvalstis var pieprasīt, lai vīndarības vai citādas vīnogu pārstrādes blakusproduktu vai to daļas nodošana destilācijā ir obligāta daļai ražotāju vai visiem ražotājiem, pamatojoties uz objektīviem nediskriminējošiem kritērijiem. Šo pienākumu var arī izpildīt, vīnu nododot etiķa rūpniecībai.

▼M16 —————

▼B







III

SADAĻA

TIRDZNIECĪBA AR TREŠĀM VALSTĪM







I

NODAĻA

Noteikumi par iekļuves cenu vīnogu sulai un misai

38. pants

Definīcija

Šajā sadaļā “sūtījums” nozīmē tā produkta daudzumu, ko viens un tas nosūtītājs nosūtījis vienam un tam pašam saņēmējam, iesniedzot vienu muitas deklarāciju laišanai brīvā apgrozībā. Katra deklarācija var attiekties tikai uz vienas un tās pašas izcelsmes precēm, kā noteikts Regulas (EEK) Nr. 2913/92 ( 1 ) 23. un 24. pantā, un uz kurām attiecas viens kombinētās nomenklatūras kods.

39. pants

Sūtījumu pārbaude

1. Produktiem, uz kuriem attiecas KN kodi 2009 61 , 2009 69 un 2204 30 , kuri uzskaitīti kopējā muitas tarifa I pielikuma Trešās daļas I iedaļas 2. pielikumā un uz kuriem attiecas iekļuves cenu režīms, faktisko muitas vērtību pārbauda, pārbaudot katru sūtījumu.

2. Padomes Regulas (EEK) Nr. 2658/87 ( 2 ) 2. pielikuma iekļuves cenu 1. punktā norādītajiem produktiem nosaka pēc muitas vērtības.







II

NODAĻA

Vīna, vīnogu sulas un misas sertifikāti un analīzes pārskati importējot







1.

Iedaļa

Vispārīga informācija

40. pants

Vajadzīgie dokumenti

Regulas (EK) Nr. 479/2008 82. panta 3. punkta a) apakšpunktā minētais sertifikāts un analīzes pārskats ir viens dokuments, kura:

a) “sertifikāta” daļu aizpilda tās trešās valsts iestāde, no kuras produkti nāk;

b) “analīzes pārskata” daļu aizpilda tās trešās valsts atzīta oficiāla laboratorija, no kuras produkti nāk.

41. pants

Analīzes pārskata saturs

Analīzes pārskatā sniedz šādas ziņas:

a) par vīniem un rūgstošu vīnogu misu: i) kopējā spirta tilpumkoncentrācija; ii) faktiskā spirta tilpumkoncentrācija;

b) par vīnogu misu un vīnogu sulu – blīvums;

c) par vīniem, vīnogu misu un vīnogu sulu: i) kopējais sausais atlikums; ii) kopējais skābums; iii) gaistošo skābju saturs; iv) citronskābes saturs; v) kopējais sēra dioksīda saturs. ▼M1 ————— ▼B

42. pants

Atbrīvojumi

1. Sertifikāts un analīzes pārskats nav jāuzrāda par tiem produktiem, kuru izcelsme ir trešās valstīs un ko no šīm valstīm izved marķētās tvertnēs, kuru tilpība nepārsniedz piecus litrus un kurām ir vienreiz lietojamie aizbāžņi, ja kopējais transportētais daudzums neatkarīgi no tā, vai tas sastāv no atsevišķiem sūtījumiem vai ne, nepārsniedz 100 litru.

2. Ja produkti neatbilst 1. punkta nosacījumiem, sertifikāts un analīzes pārskats nav jāuzrāda par šādiem produktiem:

a) vīns, vīnogu misa un vīnogu sula, kas atrodas ceļotāju personīgajā bagāžā Padomes Regulas (EEK) Nr. 918/83 ( 3 ) 45. panta nozīmē, līdz 30 l vienam ceļotājam;

b) vīns sūtījumos no vienas privātpersonas otrai Regulas (EEK) Nr. 918/83 29. panta nozīmē, līdz 30 l vienā sūtījumā;

c) vīns un vīnogu sula, kas ir tādas fiziskas personas īpašumā, kura maina pastāvīgo dzīvesvietu no trešās valsts uz Kopienu Regulas (EEK) Nr. 918/83 2. panta nozīmē;

d) tirdzniecības izstādēm paredzēts vīns un vīnogu sula, kā paredzēts Regulas (EEK) Nr. 918/83 95. pantā, ja minētie produkti ir iepildīti marķētās tvertnēs, kuru tilpums nepārsniedz divus litrus un kurām ir vienreiz lietojamie aizbāžņi;

e) vīna, vīnogu misas un vīnogu sulas daudzumi citās tvertnēs, kas tiek ievesti zinātniskiem un tehniskiem eksperimentiem un nav lielāki par 100 l;

f) vīni un vīnogu sula, ko importē saskaņā ar Vīnes 1961. gada 18. aprīļa konvenciju par diplomātiskajām attiecībām, Vīnes 1963. gada 24. aprīļa konvenciju par konsulārajām attiecībām vai citām konvencijām par konsulātiem vai 1969. gada 16. decembra Ņujorkas konvenciju par īpašām misijām;

g) vīni un vīnogu sula, kas ietilpst starptautiskās satiksmes kuģu un gaisa kuģu krājumos;

h) uz trešo valsti eksportēti Eiropas Kopienā pudelēs sapildīti tās izcelsmes vīni un vīnogu sula, kas atvesti atpakaļ Kopienas muitas teritorijā un laisti brīvā apgrozībā.







2.

Iedaļa

Izpildāmās prasības un sīki izstrādāti noteikumi sertifikāta un analīzes pārskata sastādīšanai un izmantošanai, importējot vīnu, vīnogu sulu un vīnogu misu

43. pants

V I 1 dokuments

1. Sertifikātu un analīzes pārskatu katram sūtījumam, ko paredzēts importēt Kopienā, sastāda kā vienu V I 1 dokumentu.

Pirmajā daļā minētais dokuments sastādāms V I 1 veidlapā, kas atbilst paraugam IX pielikumā. To paraksta oficiālas iestādes amatpersona un 48. pantā minētās atzītās laboratorijas amatpersona.

2. Ja attiecīgais produkts nav paredzēts tiešai lietošanai pārtikā, V I 1 veidlapas analīzes pārskata daļa nav jāaizpilda.

▼M6

Ja vīns ir iepildīts marķētās tvertnēs, kuru tilpība nepārsniedz 60 litrus un kurām ir vienreizējas lietošanas aizbāžņi, un ja vīna izcelsmes valsts ir minēta XII pielikuma A daļā un tā ir piedāvājusi īpašas garantijas, ko Kopiena ir pieņēmusi, veidlapas V I 1 analīzes ziņojuma daļu aizpilda tikai attiecībā uz:

▼B

a) faktisko spirta tilpumkoncentrāciju;

b) kopējo skābumu;

c) kopējo sēra dioksīda saturu.

44. pants

Dokumentu apraksts

1. V I 1 veidlapas sastāv no drukāta vai ar roku rakstīta oriģināla un vienlaicīgi izgatavotas kopijas – minētajā secībā.

2. V I 2 veidlapa ir izraksts, ko sagatavo saskaņā ar X pielikumā sniegto paraugu, tajā ir informācija, kas ietverta V I 1 dokumentā vai citā V I 2 izrakstā, un to apzīmogo Kopienas muitas iestāde. V I 2 veidlapas sastāv no oriģināla un divām kopijām – minētajā secībā.

3. V I 1 dokumentiem un V I 2 izrakstiem jāatbilst XI pielikumā izklāstītajiem tehniskajiem noteikumiem.

4. Gan oriģināls, gan kopija ir kopā ar produktu. V I 1 un V I 2 veidlapas ir jāaizpilda vai nu drukātā veidā, vai rokrakstā, vai arī ar līdzvērtīgiem tehniskiem līdzekļiem, ko atzinusi oficiālā iestāde. Rokrakstā aizpildītas veidlapas aizpilda ar tinti, rakstot drukātiem burtiem. Nav atļauta dzēšana vai pārrakstīšana. Labojumi ir izdarāmi, izsvītrojot visus nepareizos datus un attiecīgi pierakstot vajadzīgos datus. Visas šādi izdarītas izmaiņas to autoram ir jāapstiprina un oficiālai iestādei, laboratorijai vai muitas iestādei attiecīgi jāapzīmogo.

5. Uz V I 1 dokumentiem un V I 2 izrakstiem jābūt kārtas numuram, ko V I 1 dokumentiem piešķir oficiālā iestāde, kuras amatpersona paraksta sertifikātu, bet V I 2 izrakstiem – muitas iestāde, kura tos apzīmogo saskaņā ar 47. panta 2. un 3. punktu.

6. Neskarot 2., 3., 4. un 5. punktu, V I 1 un V I 2, drīkst izsniegt un izmantot, lietojot datorizētas sistēmas saskaņā ar dalībvalstu kompetento iestāžu sīki izstrādātiem noteikumiem. Elektronisko V I 1 un V I 2 dokumentu saturam ir jābūt identiskam papīra formā esošā dokumenta saturam.

45. pants

Vienkāršota procedūra

▼M6

1. V I 1 dokumentus, kurus ir sastādījuši vīna ražotāji, kas reģistrēti XII pielikuma B daļā uzskaitītajās trešās valstīs, kuras ir piedāvājušas īpašas garantijas, ko Kopiena ir pieņēmusi, uzskata par 48. pantā paredzētajā sarakstā iekļauto iestāžu un laboratoriju sastādītiem sertifikātiem vai analīzes ziņojumiem ar nosacījumu, ka minētie vīna ražotāji ir saņēmuši individuālu apstiprinājumu no minēto trešo valstu kompetentajām iestādēm un ka minētās iestādes tiem piemēro pārbaudes.

▼B

2. Šā panta 1. punktā minētie apstiprinātie ražotāji izmanto V I 1 veidlapas, 9. ailē norādot tās trešās valsts oficiālās iestādes nosaukumu un adresi, kas tos ir apstiprinājusi. Ražotāji aizpilda veidlapu, papildus norādot:

▼M6

a) 1. ailē – savu uzvārdu vai nosaukumu, adresi un reģistrācijas numuru XII pielikuma B daļā uzskaitītajās trešās valstīs;

▼B

b) 10. ailē – vismaz 43. panta 2. punktā paredzētos datus.

Izsvītrojuši vārdus “amatpersonas uzvārds un amats”, ražotāji parakstās 9. un 10. ailē paredzētajā vietā.

Nav vajadzīgi ne zīmogi, ne laboratorijas nosaukums un adrese.

▼M9

45.a pants

Elektroniskais dokuments

1. V I 1 dokumentus, kas ieviesti saskaņā ar 43. un 45. pantu, var aizstāt ar elektronisku dokumentu vīna produktu importēšanai Savienībā no trešām valstīm, kurās ir kontroles sistēma, ko Savienība akceptējusi kā līdzvērtīgu tai, kas tiem pašiem produktiem izveidota ar Savienības tiesību aktiem.

Kontroles sistēmu trešā valstī var uzskatīt par līdzvērtīgu tai, ko tiem pašiem produktiem izveidojusi Savienība, ja tā atbilst vismaz šādiem nosacījumiem:

a) tā sniedz pietiekamas garantijas attiecībā uz attiecīgās trešās valsts teritorijā ražotu vai tirgotu vīna produktu raksturu, izcelsmi un izsekojamību;

b) tā garantē piekļuvi izmantojamajā elektroniskajā sistēmā glabātajiem datiem, it īpaši par tirgus dalībnieku, kontroles struktūru un analīzes laboratoriju reģistrāciju un identifikāciju;

c) tā nodrošina iespēju pārbaudīt b) apakšpunktā minētos datus savstarpējās administratīvās sadarbības ietvaros.

Trešās valstis, kuru kontroles sistēmu Savienība akceptē kā līdzvērtīgu saskaņā ar šā punkta otro daļu, iekļauj sarakstā, kas izklāstīts XII pielikuma C daļā.

2. Elektroniskajā dokumentā, kas paredzēts 1. punktā, ietver vismaz to informāciju, kas vajadzīga, lai izveidotu V I 1 dokumentu.

Unikālu administratīvo atsauces kodu elektroniskajam dokumentam piešķir eksportētājas trešās valsts kompetentā iestāde, vai to dara tās uzraudzībā. Šo kodu iekļauj tirdzniecības dokumentos, kas vajadzīgi importēšanai Savienības teritorijā.

3. Piekļuvi elektroniskajam dokumentam vai tā izveidei nepieciešamajiem datiem sniedz pēc galamērķa dalībvalsts kompetento iestāžu pieprasījuma.

Šā punkta pirmajā daļā minētos datus var pieprasīt tāda papīra dokumenta veidā, kurā dati tiek uzrādīti datu elementu formā, kas izteikti tādā pašā veidā kā elektroniskajā dokumentā.

▼B

46. pants

Izņēmumi

Šīs regulas 43. panta 2. punkta un 45. panta piemērošanu var apturēt, ja konstatē, ka produkti, kam šos pasākumus piemēro, ir viltoti un tāpēc varētu apdraudēt patērētāju veselību, vai ir izgatavoti ar tādiem vīndarības paņēmieniem, kas nav minēti Regulas (EK) Nr. 479/2008 82. panta 2. punktā.

47. pants

Lietošana

1. V I 1 dokumentu oriģinālu un kopiju vai V I 2 izrakstus pēc muitas formalitāšu pabeigšanas, kas vajadzīgas attiecīgā sūtījuma laišanai brīvā apgrozībā, nodod tās dalībvalsts kompetentajām iestādēm, kurā šīs formalitātes ir veiktas.

Vajadzības gadījumā iestādes ieraksta vīzu V I 1 dokumenta vai V I 2 izraksta otrā pusē. Oriģinālu tās atdod atpakaļ attiecīgajai personai un glabā kopiju vismaz piecus gadus.

2. Ja sūtījums pirms laišanas brīvā apgrozībā ir jāpārsūta nesadalīts, jaunais sūtītājs nodod muitas iestādēm, kas kontrolē sūtījumu, V I 1 dokumentu vai V I 2 izrakstu, kas attiecas uz minēto sūtījumu, kā arī vajadzības gadījumā – secīgi aizpildītu V I 2 veidlapu.

Pēc tam, kad iestādes pārliecinājušās, ka V I 1 dokumentā ierakstītie dati atbilst V I 2 veidlapā ierakstītajiem vai ka V I 2 izrakstā ierakstītie dati atbilst vēlāk aizpildītajā V I 2 veidlapā ierakstītajiem, tās apzīmogo V I 2 veidlapu, kas līdz ar to kļūst līdzvērtīga V I 2 izrakstam, un attiecīgi vizē dokumentu vai iepriekšējo izrakstu. Izrakstu un V I 1 dokumenta oriģinālu vai iepriekšējo V I 2 izrakstu iestādes atdod atpakaļ jaunajam sūtītājam un dokumenta vai iepriekšējā izraksta kopijas glabā vismaz piecus gadus.

V I 2 veidlapa tomēr nav jāaizpilda, ja produkta sūtījumu reeksportē uz trešo valsti.

3. Ja sūtījumu pirms laišanas brīvā apgrozībā sadala, muitas iestādei, kas uzrauga minēto sūtījumu, attiecīgā persona iesniedz V I 1 dokumenta vai V I 2 izraksta oriģinālu un kopiju, kas attiecas uz sadalāmo sūtījumu, kopā ar secīgi aizpildītu V I 2 veidlapu un divām tās kopijām.

Pēc tam, kad iestādes pārliecinājušās par V I 1 dokumentā vai V I 2 izrakstā ierakstīto datu atbilstību datiem, kas ierakstīti katram jaunajam sūtījumam secīgi aizpildītajā V I 2 veidlapā, iestādes apzīmogo šo veidlapu, kas līdz ar to kļūst līdzvērtīga V I 2 izrakstam, un attiecīgi otrā pusē vizē V I 1 dokumentu vai V I 2 izrakstu, uz ko pamatota minētā veidlapa. Iestādes atdod atpakaļ V I 2 izrakstu, kā arī V I 1 dokumentu vai iepriekš aizpildīto V I 2 izrakstu attiecīgajai personai un glabā visu šo dokumentu kopijas vismaz piecus gadus.

48. pants

Kompetento iestāžu saraksts

1. Komisija sagatavo un atjaunina sarakstus ar to iestāžu un laboratoriju nosaukumiem un adresēm, kā arī to vīna ražotāju nosaukumiem un adresēm, kuriem ir atļauts sastādīt V I 1 dokumentu, pamatojoties uz trešo valstu kompetento iestāžu paziņojumiem. Komisija publisko internetā un regulāri atjaunina sarakstus ar šo iestāžu un laboratoriju nosaukumiem un adresēm.

2. Šā panta 1. punktā minētajos trešo valstu kompetento iestāžu paziņojumos ir:

a) V I 1 dokumentu sagatavošanai apstiprināto vai izraudzīto oficiālo iestāžu un laboratoriju nosaukumi un adreses;

b) to vīna ražotāju uzvārdi vai nosaukumi, adreses un oficiālie reģistrācijas numuri, kuriem ir atļauts sagatavot V I 1 dokumentus.

1. punktā minētajā sarakstā ir tikai tās pirmās daļas a) apakšpunktā minētās iestādes un laboratorijas, kuras attiecīgās trešās valsts kompetentās iestādes ir pilnvarojušas pēc pieprasījuma sniegt Komisijai un dalībvalstīm visu informāciju, kas vajadzīga, lai novērtētu dokumentā uzrādītos datus.

3. Sarakstus atjaunina, jo īpaši, ņemot vērā iestāžu vai laboratoriju adrešu un/vai nosaukumu maiņu.

49. pants

Netiešais imports

Gadījumos, kad vīnu eksportē no trešās valsts, kuras teritorijā tas ir izgatavots (turpmāk – “izcelsmes valsts”), uz citu trešo valsti (turpmāk – “eksportētāja valsts”), no kuras to pēc tam eksportē uz Kopienu, eksportētājas valsts kompetentās iestādes var sastādīt V I 1 dokumentu par attiecīgo vīnu, pamatojoties uz izcelsmes valsts kompetento iestāžu sagatavotu V I 1 dokumentu vai tam līdzvērtīgu dokumentu, neveicot turpmāku vīna analīzi, ja minētais vīns:

a) jau ir iepildīts pudelēs un marķēts izcelsmes valstī un paliek tādā stāvoklī; vai

b) no izcelsmes valsts tiek eksportēts nefasēts un tiek iepildīts pudelēs un marķēts eksportētājā valstī, neveicot tālāku pārstrādi.

Eksportētājas valsts kompetentā iestāde V I 1 dokumentā apliecina, ka attiecīgais vīns ir tāds, uz ko attiecas pirmā daļa, un ka tas atbilst šeit izklāstītajiem nosacījumiem.

Eksportētājas valsts V I 1 dokumentam pievieno izcelsmes valsts V I 1 dokumenta vai līdzvērtīga dokumenta oriģinālu vai apstiprinātu kopiju.

Šajā pantā vienīgās izcelsmes valstis ir tās, kas iekļautas saskaņā ar 48. panta 1. punktu publicētajā to iestāžu un laboratoriju sarakstā, ko trešās valstis ir norīkojušas to dokumentu aizpildīšanai, kuri jāpievieno katram importētā vīna sūtījumam.

50. pants

Īpaši noteikumi konkrētiem vīniem

1. Attiecībā uz deserta vīniem un destilācijai stiprinātiem vīniem V I 1 dokumentus atzīst par derīgiem tikai tad, ja 48. pantā minētā oficiālā iestāde 14. ailē ir ierakstījusi:

“šim vīnam pievienotais spirts ir sertificēts kā vīna spirts”.

Ierakstam pievieno šādu informāciju:

a) izdevējas iestādes pilnu nosaukumu un adresi;

b) iestādes amatpersonas parakstu;

c) iestādes zīmogu.

2. V I 1 dokumentu var izmantot, lai apliecinātu, ka importētajam vīnam ir ģeogrāfiskās izcelsmes norāde vai nu saskaņā ar Pasaules tirdzniecības organizācijas (PTO) Nolīgumu par intelektuālā īpašuma tiesībām, kas saistītas ar tirdzniecību (TRIPS), vai Kopienas tiesību aktiem par ģeogrāfiskās izcelsmes norādēm, vai nolīgumu par ģeogrāfiskās izcelsmes norāžu atzīšanu un aizsardzību starp Eiropas Kopienu un trešo valsti, kas ir vīna izcelsmes valsts.

Tādā gadījumā 14. ailē jābūt šādai norādei:

“vīns, uz ko attiecas šis dokuments, ir sertificēts kā vīns, kas ražots vīnkopības reģionā, un tam saskaņā ar izcelsmes valsts noteikumiem ir piešķirta 6. ailē uzrādītā ģeogrāfiskās izcelsmes norāde”.

Ierakstam pievieno 1. punkta otrajā daļā paredzēto informāciju.

51. pants

Importēto vīnu atbilstība

Ja dalībvalsts kompetentajām iestādēm rodas aizdomas, ka trešās valsts izcelsmes produkts neatbilst Regulas (EK) Nr. 479/2008 82. panta 1. un 2. punktam, tās par to tūlīt informē Komisiju.







III

NODAĻA

Īpaši noteikumi par eksportu

52. pants

Paziņošana par oficiālajām iestādēm

1. Dalībvalstis nosūta Komisijai to oficiālo vai oficiāli atzīto iestāžu sarakstus, kurām pēc to priekšlikuma jāizdod apliecinājumi tam, ka attiecīgais vīns atbilst nolīgumos ar trešām valstīm paredzētajiem koncesiju iegūšanas nosacījumiem.

2. Komisija rīkojas Kopienas vārdā, kopā ar attiecīgo trešo valsti sastādot to oficiālo iestāžu sarakstu, kurām atļauts sastādīt 1. punktā minētos apliecinājumus, un līdzvērtīgo attiecīgās trešās valsts izdoto sertifikātu, un apmainoties ar tiem.

3. Komisija 2. punktā minēto sarakstu publisko un regulāri atjaunina.







IV

NODAĻA

Pārejas posma noteikumi

53. pants

V I 1 un V I 2 dokumentu atbilstība

V I 1 un V I 2 dokumentus, kas atbilduši piemērojamajiem noteikumiem to apgrozībā laišanas laikā, bet vairs neatbilst minētajiem noteikumiem no šīs regulas piemērošanas dienas, var turpināt izmantot līdz 2008. gada 31. decembrim.

54. pants

Iemaksātās drošības naudas [nodrošinājuma] atmaksāšana

Pēc ieinteresēto personu pieprasījuma drošības nauda, kas iemaksāta attiecībā uz importa un eksporta licencēm, atmaksājama no 2008. gada 1. augusta, ja licenču derīgums nav beidzies pirms minētā datuma.







IV

SADAĻA

RAŽOŠANAS POTENCIĀLS







I

NODAĻA

Nelikumīgi stādījumi

55. pants

Sodi izaršanas pienākuma neizpildes gadījumā

1. Regulas (EK) Nr. 479/2008 85. panta 3. punktā un 86. panta 4. punkta otrajā daļā minētos sodus nosaka tā, lai uzliktu piemērotas sankcijas personām, kas pārkāpušas attiecīgos noteikumus.

Vajadzības gadījumā neskarot agrākos sodus, ko uzlikušas dalībvalstis, dalībvalstis nosaka Regulas (EK) Nr. 479/2008 85. panta 3. punktā un 86. panta 4. punkta otrajā daļā minētos sodus, ievērojot šādus principus:

a) uzliekamais pamata finansiālais sods ir vismaz EUR 12 000 /ha,

b) dalībvalstis var palielināt sodu, ņemot vērā attiecīgajos vīna dārzos ražoto vīnu komerciālo vērtību.

2. Regulas (EK) Nr. 479/2008 85. panta 3. punktā minētais sods maksājams:

a) par nelikumīgiem stādījumiem, kas eksistē šīs regulas spēkā stāšanās brīdī – pirmo reizi 2009. gada 1. janvārī;

b) par nelikumīgiem stādījumiem pēc šīs regulas spēkā stāšanās brīdī – pirmo reizi no brīža, kad veikti šie stādījumi.

Sodu iekasē atkal ik pēc 12 mēnešiem, skaitot no minētajiem datumiem, saskaņā ar šā panta 1. punktā noteiktajiem kritērijiem, līdz izaršanas pienākuma izpildei.

3. Regulas (EK) Nr. 479/2008 86. panta 4. punkta otrajā daļā minētais sods maksājams pirmo reizi 2010. gada 1. jūlijā par izaršanas pienākuma neizpildi un pēc tam reizi katros 12 mēnešos līdz izpildei saskaņā ar šā panta 1. punktā noteiktajiem kritērijiem.

4. Šā panta sakarā iekasētos sodus patur attiecīgā dalībvalsts.

56. pants

Sodi apgrozības aizlieguma neizpildes gadījumā

1. Regulas (EK) Nr. 479/2008 87. panta 2. punktā minētos sodus nosaka tā, lai uzliktu piemērotas sankcijas personām, kas pārkāpušas attiecīgos noteikumus.

2. Šā panta 1. punktā minētos sodus uzliek tad, ja attiecīgais ražotājs, kam ir vairāk nekā 0,1 ha vīnogulāju platības un kas attiecīgi:

a) 57. panta 1. punkta otrajā daļā noteiktajā termiņā neiesniedz destilācijas līgumu vai šie līgumi neaptver visu attiecīgo produkciju, kas deklarēta ražas vai produkcijas deklarācijā, vai

b) 57. panta 1. punkta trešajā daļā noteiktajā termiņā neinformē kompetento iestādi par paredzēto priekšlaicīgo ražas novākšanu vai pienācīgi neveic priekšlaicīgo ražas novākšanu.

3. Pirmajā punktā minētie sodi ir maksājami:

a) destilācijas līguma neiesniegšanas gadījumā – vienu mēnesi pēc 57. panta 1. panta otrajā daļā noteiktā termiņa beigām,

b) priekšlaicīgās ražas novākšanas noteikumu neizpildes gadījumā – attiecīgā kalendārā gada 1. septembrī.

4. Šā panta sakarā iekasētos sodus patur attiecīgā dalībvalsts.

57. pants

Nelaišana apgrozībā vai destilācija

1. Regulas (EK) Nr. 479/2008 87. panta 1. punkta gadījumā vīnogām vai vīnogu produktiem var būt tikai viens no šiem galamērķiem:

a) destilācija tikai uz attiecīgā ražotāja rēķina;

b) priekšlaicīga ražas novākšana saskaņā ar Regulas (EK) Nr. 479/2008 12. panta 1. punktā ietverto definīciju uz attiecīgā ražotāja rēķina;

c) ģimenes patēriņš; šī iespēja ir pieņemama tikai tad, ja ražotāja vīna dārzu platība nepārsniedz 0,1 ha.

Pirmās daļas a) apakšpunktā paredzētās destilācijas gadījumā:

— ražotāji iesniedz Regulas (EK) Nr. 479/2008 87. panta 1. punktā paredzēto destilācijas līgumu līdz tā vīna gada beigām, kurā produkti saražoti;

— uz produktiem, kas saražoti pirms vīna dārza legalizācijas saskaņā ar Regulas (EK) Nr. 479/2008 86. panta 1. punktu, attiecina destilācijas pienākumu.

Pirmās daļas b) apakšpunktā paredzētās priekšlaicīgas ražas novākšanas gadījumā ražotāji kompetento iestādi iepriekš informē par savu nodomu līdz datumam, ko nosaka dalībvalstis saskaņā ar 12. panta 1. punkta b) apakšpunktu. Dalībvalstis kontrolē priekšlaicīgo ražas novākšanu saskaņā ar šīs regulas 12. panta 1. punkta d) apakšpunktu.

2. Neskarot 1. punktu, lai atvieglotu kontroli, dalībvalstis var paredzēt pienākumu ražotājiem līdz datumam, kuru dalībvalstis nosaka saskaņā ar 12. panta 1. punkta b) apakšpunktu, paziņot dalībvalsts kompetentajai iestādei, kuru no 1. punkta pirmās daļas a)–c) apakšpunktā minētajām iespējām tie izvēlēsies.

Dalībvalstis var arī ierobežot ražotāju izvēli līdz vienai vai divām iespējām, kas minētas 1. punkta pirmās daļas a)–c) apakšpunktā.

3. Ja attiecīgajam ražotājam ir vīna dārzi, kuru produktus var laist tirgū, kompetentās iestādes ir atbildīgas par to, lai ražojumi no nelikumīgā stādījuma netiek pievienoti šo citu vīna dārzu produktiem, kas tiek laisti tirgū.

▼M14

58. pants

Paziņojumi

1. Dalībvalstis, aizpildot XIII pielikuma 1. tabulu, katru gadu līdz 1. martam dara Komisijai zināmas platības, par kurām samaksāts sods, un faktiski uzliktā soda apmēru. Tās dara Komisijai zināmus arī savus tiesību aktus, kas attiecas uz šiem sodiem.

Šāds pienākums vairs nav piemērojams tām dalībvalstīm, kurās vairs nav izaramu nelikumīgo platību.

2. Ja šīs regulas XIII pielikuma attiecīgajās tabulās nav norādīts citādi, Regulas (EK) Nr. 1234/2007 85.c panta 3. punktā, 188.a panta 1. punktā un 188.a panta 2. punktā minētie paziņojumi attiecas uz iepriekšējo vīna gadu.

Ikgadējus paziņojumus sniedz šīs regulas XIII pielikumā iekļautās 3. un 7. tabulas veidā.

3. Dalībvalstis var pieņemt lēmumu par to, vai 1. un 2. punktā minētajos paziņojumos ir iekļaujamas ar reģioniem saistītas ziņas.

▼B

59. pants

Samazinājumi, ko piemēro dalībvalstīm

Ja dalībvalstis noteiktajos termiņos neiesniedz kādu no 58. pantā minētajām tabulām (izņemot 2. tabulu), kuras sagatavotas atbilstīgi šīs regulas XIII pielikumam, kurās sniegta Regulas (EK) Nr. 479/2008 85. panta 4. punktā, 86. panta 5. punktā un 87. panta 3. punktā norādītā informācija un kuras ir pienācīgi aizpildītas, līdzekļus, kas tām piešķirti Regulas (EK) Nr. 479/2008 7. pantā minētajiem atbalsta pasākumiem, var samazināt, kā paredzēts Regulas (EK) Nr. 479/2008 89. panta a) punktā. Komisija var nolemt, ka atkarībā no neizpildes apmēra par katru kavējuma mēnesi tiek ieturēta summa līdz 1 % no piešķīruma attiecīgās dalībvalsts atbalsta pasākumiem, sākot no tā vīna gada sākuma, kas seko gadam, kurā bija jāiesniedz paziņojums.







II

NODAĻA

Stādīšanas tiesību pārejas režīms

▼M16 —————

▼M14

61. pants

Dalībvalstu paziņošanas pienākumi saistībā ar jaunām stādīšanas tiesībām

Dalībvalstis līdz 2016. gada 1. martam paziņo Komisijai šādu informāciju par laikposmu no 2014. gada 1. augusta līdz 2015. gada 31. decembrim:

a) kopējās platības, par kurām ir piešķirtas jaunas stādīšanas tiesības saskaņā ar 60. panta 1., 2. un 3. punktu; un

b) kopējās platības, par kurām ir piešķirtas jaunas stādīšanas tiesības saskaņā ar Regulas (EK) Nr. 1234/2007 85.h pantu; ja dalībvalsts izmanto šīs regulas 60. panta 6. punktā paredzēto atkāpi, minētās informācijas vietā tā dara zināmas aplēses par attiecīgo kopējo platību, kuru pamatā ir veiktās uzraudzības rezultāti.

Paziņojumu sniedz šīs regulas XIII pielikumā norādītās 8. tabulas veidā.

Dalībvalstis var pieņemt lēmumu par to, vai šajās tabulās ir iekļaujami ar reģioniem saistīti dati.

▼M16 —————

▼B

65. pants

Stādīšanas tiesību rezerves

▼M16 —————

▼M14

5. Dalībvalstis līdz 2016. gada 1. martam, izmantojot XIII pielikuma 9. tabulu, paziņo Komisijai šādu informāciju par laikposmu no 2014. gada 1. augusta līdz 2015. gada 31. decembrim:

a) stādīšanas tiesības, kas nodotas rezervē;

b) stādīšanas tiesības, kas piešķirtas no rezerves pret atlīdzību vai bez tās.

▼M16 —————

▼M6 —————

▼B







IV

NODAĻA

Apstādītās platības uzskaite un mērījumi

▼M14

74. pants

Pārskats

Dati, kurus līdz 2016. gada 1. martam ziņo pārskatā saskaņā ar Regulas (ES) Nr. 1308/2013 145. panta 3. punktu, attiecas uz 2015. gada 31. decembri.

Tajos iekļauj šīs regulas XIII pielikuma 15. un 16. tabulā norādīto informāciju. Dalībvalstis var pieņemt lēmumu par to, vai šajās tabulās ir iekļaujami ar reģioniem saistīti dati.

▼M16 —————

▼B







V

SADAĻA

KONTROLE VĪNA NOZARĒ







I

NODAĻA

Kontroles principi

▼M16 —————

▼B

83. pants

Kontroles amatpersonu pilnvaras

Katra dalībvalsts veic visus atbilstīgos pasākumus, lai atvieglotu tās kompetento iestāžu amatpersonu darbu. Tā jo īpaši nodrošina, lai šādas amatpersonas, attiecīgā gadījumā kopā ar citu struktūru amatpersonām, ko tā pilnvaro šim mērķim:

a) varētu piekļūt vīna dārziem, vīna ražošanas un uzglabāšanas iekārtām, iekārtām vīna nozares produktu pārstrādei un transportlīdzekļiem, ar ko pārvadā minētos produktus;

b) varētu piekļūt ikvienas saimniecības tirdzniecības telpām (vai noliktavām) un transportlīdzekļiem, kas paredzēti, lai pārdotu, tirgotu vai pārvadātu vīna nozares produktus vai produktus, kas var būt paredzēti izmantošanai vīna nozarē;

c) varētu veikt vīna nozares produktu un šādu produktu gatavošanā izmantojamu vielu vai produktu inventarizāciju;

d) varētu ņemt paraugus no vīna nozares produktiem, vielām vai produktiem, ko var izmantot šādu produktu gatavošanā, un produktiem, ko uzglabā ar mērķi pārdot, tirgot vai pārvadāt;

e) varētu izskatīt grāmatvedības datus un citus dokumentus, ko izmanto kontroles procedūrās, izgatavot to kopijas vai izrakstus no tiem;

f) varētu veikt atbilstīgus aizsardzības pasākumus attiecībā uz vīna nozares produktu vai šādu produktu gatavošanā izmantojamu produktu gatavošanu, glabāšanu, pārvadāšanu, aprakstu, noformējumu un tirdzniecību, ja ir iemesls uzskatīt, ka ir nopietni pārkāpti Kopienas noteikumi, jo īpaši, ja ir runa par krāpšanu vai veselības apdraudējumu.







II

NODAĻA

Kontroles iestāžu savstarpējā palīdzība

84. pants

Palīdzība, saņemot lūgumu

1. Ja dalībvalsts kompetentā iestāde veic kontroles darbības savā teritorijā, tā var lūgt informāciju tādas dalībvalsts kompetentai iestādei, kura var tikt tieši vai netieši ietekmēta. Ja izteikts šāds lūgums, palīdzību sniedz laikus.

Komisiju informē visos gadījumos, ja tā produkta izcelsme, kas ir pirmajā daļā minētās kontroles objekts, ir kādā trešā valstī un ja šā produkta tirdzniecība var izraisīt īpašu interesi pārējās dalībvalstīs.

Iestāde, kurai izteikts lūgums, sniedz visu to informāciju, kas var dot lūguma izteicējai iestādei iespēju pildīt tās pienākumus.

2. Ja lūguma izteicējas iestādes pieteikums ir pamatots, iestāde, kurai izteikts lūgums, veic īpašu pārraudzību vai pārbaudes, lai sasniegtu izvirzītos mērķus, vai veic vajadzīgos pasākumus, lai nodrošinātu, ka tiek veikta šāda pārraudzība vai pārbaudes.

3. Iestāde, kurai izteikts lūgums, rīkojas tā, kā tā rīkotos savā vārdā.

4. Vienojoties ar iestādi, kurai izteikts lūgums, lūguma izteicēja iestāde var iecelt amatpersonas, kuras:

a) tās dalībvalsts pakļautībā esošo administratīvo iestāžu telpās, kurā ir reģistrēta iestāde, kam izteikts lūgums, iegūst informāciju, kas saistīta ar noteikumu piemērošanu vīna nozarē vai ar kontroles darbībām, ieskaitot transporta dokumentu un citu dokumentu kopiju izgatavošanu vai reģistru izrakstu izgatavošanu;

b) vai arī piedalās saskaņā ar 2. punktu pieprasītās darbībās pēc tam, kad iestāde, kam izteikts lūgums, ir laikus informēta par minēto darbību sākumu.

Kopijas, kas minētas pirmās daļas a) apakšpunktā, var izgatavot tikai ar tās iestādes piekrišanu, kurai izteikts lūgums.

5. Par kontroles darbībām ir atbildīgas tās iestādes amatpersonas, kurai izteikts lūgums.

6. Lūguma izteicējas iestādes amatpersonas:

a) uzrāda rakstisku orderi, kurā norādīta viņu identitāte un oficiālais amats;

b) neskarot ierobežojumus, ko tās iestādes dalībvalsts, kurai izteikts lūgums, noteikusi savām amatpersonām, kas veic attiecīgās kontroles, izmanto: i) piekļuves tiesības, kas paredzētas 83. panta a) un b) punktā; ii) tiesības uz informāciju par kontroļu rezultātiem, ko tās iestādes amatpersonas, kurai izteikts lūgums, veikušas saskaņā ar 83. panta c) un e) punktu;

c) pārbaužu gaitā rīkojas atbilstīgi noteikumiem un profesionālajai praksei, kas jāievēro dalībvalstu amatpersonām, un ievēro profesionālo konfidencialitāti.

7. Šajā pantā minētos lūgumus ar attiecīgās dalībvalsts sadarbības iestādes starpniecību pārsūta minētās dalībvalsts iestādei, kam izteikts lūgums. Tāda pati procedūra attiecas uz:

a) atbildēm uz šādiem lūgumiem;

b) paziņojumiem, kas saistīti ar 2. un 4. punkta piemērošanu.

Neatkarīgi no pirmās daļas un ātrākas un efektīvākas savstarpējās sadarbības labad dalībvalstis var atļaut kompetentajai iestādei:

a) lūgumu vai paziņojumu tieši nosūtīt citas dalībvalsts kompetentajai iestādei;

b) tieši atbildēt uz lūgumiem vai paziņojumiem, kas saņemti no citas dalībvalsts kompetentās iestādes.

85. pants

Nelūgta palīdzība

Dalībvalsts kompetentā iestāde ar tās sadarbības iestādes starpniecību, kuras pakļautībā tā atrodas, nekavējoties informē attiecīgās dalībvalsts sadarbības iestādi, ja tai rodas pamats aizdomām vai kļūst zināms, ka:

a) produkts, kas minēts Regulas (EK) Nr. 479/2008 1. panta 1. punktā, neatbilst vīna nozares noteikumiem vai ir bijis priekšmets krāpnieciskai darbībai ar mērķi iegūt vai tirgot šādu produktu; un

b) šī neatbilstība noteikumiem īpaši skar vienu vai vairākas citas dalībvalstis un var būt par iemeslu administratīviem pasākumiem vai tiesvedībai.

86. pants

Kopīgi noteikumi

1. Informāciju, kas minēta 84. panta 1. punktā un 85. pantā, pēc iespējas drīz papildina, tai pievienojot attiecīgus dokumentus un citus pierādījumus, kā arī atsauci uz jebkuriem administratīviem pasākumiem vai tiesvedību, un tajā ietver ziņas par:

a) attiecīgā produkta sastāvu un organoleptiskajām īpašībām;

b) produkta aprakstu un noformējumu;

c) atbilstību vai neatbilstību noteikumiem, kas attiecas uz produkta ražošanu un tirdzniecību.

2. Sadarbības iestādes, kas iesaistītas lietā, attiecībā uz kuru ir sākta palīdzības procedūra, nekavējoties informē viena otru par:

a) izmeklēšanas gaitu,

b) visām administratīvajām darbībām vai tiesvedību, kas sākta sakarā ar attiecīgajām darbībām.

3. Ceļa izmaksas, kas radušās, īstenojot 84. panta 2. un 4. punktu, sedz:

a) dalībvalsts, kas iecēlusi amatpersonu šajos punktos minēto pasākumu veikšanai, vai

b) no Kopienas budžeta pēc minētās dalībvalsts sadarbības iestādes lūguma, ja Komisija iepriekš ir oficiāli atzinusi Kopienas interesi par attiecīgo kontroles darbību.







III

NODAĻA

Analīžu datu banka

87. pants

Datu bankas mērķis

1. Vīna produktu analīžu datu banku pārvalda Kopīgais pētniecības centrs (KPC).

2. Datu bankā iekļauj datus, kas iegūti, analizējot etanola un ūdens sastāvdaļu izotopus vīna produktos saskaņā ar Regulas (EK) Nr. 479/2008 31. pantā minētajām analīzes standartmetodēm.

3. Datu banka palīdz harmonizēt to rezultātu interpretāciju, kas iegūti dalībvalstu oficiālajās laboratorijās, izmantojot Regulas (EK) Nr. 479/2008 31. pantā minētās analīzes standartmetodes.

88. pants

Paraugi

1. Lai izveidotu analīžu datu banku, dalībvalstis nodrošina to, ka analīzēm ņem paraugus no svaigām vīnogām un tos apstrādā un pārstrādā vīnā saskaņā ar XVI pielikuma norādījumiem.

2. Svaigu vīnogu paraugus ņem no vīna dārziem, kas atrodas vīnkopības apgabalā, kuram ir skaidri noteikts augsnes tips, novietojums, vīnogulāju audzēšanas sistēma, vīnogu šķirne, vecums un audzēšanas prakse.

3. Paraugu skaits, kas katru gadu jāņem datu bankas vajadzībām, ir noteikts XVII pielikumā. Atlasot paraugus, jāņem vērā vīna dārzu ģeogrāfiskais novietojums dalībvalstīs, kas norādītas XVII pielikuma sarakstā. Katru gadu vismaz 25 % paraugu ņem no tiem pašiem zemes gabaliem, no kuriem paraugi ņemti iepriekšējā gadā.

4. Paraugus analizē ar Regulas (EK) Nr. 479/2008 31. pantā minētajām metodēm dalībvalstu izraudzītās laboratorijās. Izraudzītajām laboratorijām jāatbilst vispārīgajiem kritērijiem, kas testēšanas laboratoriju darbībai noteikti standartā ISO/IEC 17025, un jo īpaši tām jābūt iesaistītām kvalifikācijas pārbaužu sistēmā, kas attiecas uz izotopu analīžu metodēm. Rakstiskus pierādījumus par atbilstību šiem kritērijiem iesniedz KPC kvalitātes kontroles un iesniegto datu validācijas nolūkos.

5. Analīzes pārskatu sagatavo saskaņā ar XIX pielikumu. Apraksta lapu par katru paraugu sagatavo saskaņā ar XVIII pielikumā iekļauto anketu.

6. Pārskata kopiju ar analīžu rezultātiem un to interpretāciju, ka arī apraksta lapas kopiju nosūta KPC.

7. Dalībvalstis un KPC nodrošina to, ka:

a) tiek saglabāti analīžu datu bankas dati;

b) visi paraugi tiek glabāti vismaz trīs gadus no parauga ņemšanas dienas;

c) datu banku izmanto tikai Kopienas un valsts vīna nozares tiesību aktu piemērošanas uzraudzībai vai statistiskiem vai zinātniskiem mērķiem;

d) tiek veikti pasākumi datu aizsardzībai, jo īpaši pret zādzību un iejaukšanos;

f) datnes bez liekas kavēšanās vai maksas ir pieejamas personām, uz kurām tās attiecas, lai varētu labot visas neprecizitātes.

▼M8

89. pants

Laikposmā, kas beidzas 2015. gada 30. jūnijā, līdz piemērotu analīzes iekārtu uzstādīšanai Horvātija savus vīna paraugus analīzēm nosūta uz KPC.

Horvātija var norīkot kompetento iestādi, kura ir pilnvarota piekļūt informācijai par paraugiem, kas ņemti tās teritorijā.

▼B

90. pants

Rezultātu paziņošana

1. Informāciju, kas atrodas datu bankā, pēc pieprasījuma dara pieejamu laboratorijām, ko dalībvalstis izraudzījušās minētajam mērķim.

2. KPC sagatavo un katru gadu atjaunina dalībvalstu laboratoriju sarakstu, kuras izraudzītas paraugu sagatavošanai un mērījumu veikšanai analīžu datu bankas vajadzībām.

3. Pienācīgi pamatotos gadījumos 1. punktā minēto informāciju (ja tā ir reprezentatīva) pēc pieprasījuma var darīt pieejamu citām oficiālām iestādēm dalībvalstīs.

4. Paziņotā informācija attiecas tikai uz attiecīgajiem analīžu datiem, kas vajadzīgi, lai interpretētu analīzes, kas veiktas paraugiem ar salīdzināmiem raksturlielumiem un izcelsmi. Katram informācijas paziņojumam pievieno atgādinājumu par obligātajām prasībām datu bankas izmantošanai.

91. pants

Procedūru ievērošana

Dalībvalstis nodrošina to, ka izotopu analīžu rezultāti, kas atrodas to datu bankās, tiek iegūti, analizējot paraugus, kuri ņemti un apstrādāti saskaņā ar šo nodaļu.







IV

NODAĻA

Paraugu ņemšana kontroles vajadzībām

92. pants

Paraugu ņemšanas pieprasījums

1. Saistībā ar II nodaļas piemērošanu dalībvalsts kompetentās iestādes amatpersonas var lūgt citas dalībvalsts kompetentajai iestādei ņemt paraugus saskaņā ar minētās dalībvalsts attiecīgajiem noteikumiem.

2. Pieprasītāja iestāde glabā paņemtos paraugus un inter alia norāda laboratoriju, kurā tos analizēs.

3. Paraugus ņem un apstrādā saskaņā ar XX pielikumā sniegtajiem norādījumiem.

93. pants

Paraugu ņemšanas, nosūtīšanas un analīzes izmaksas

1. Izmaksas, kas rodas, ņemot, apstrādājot un nosūtot paraugu un veicot analīzes un organoleptiskās pārbaudes, sedz tās dalībvalsts kompetentā iestāde, kas pieprasīja ievākt paraugus. Šādas izmaksas aprēķina saskaņā ar likmēm, ko piemēro dalībvalstī, kuras teritorijā veic attiecīgās darbības.

2. Izmaksas, kas rodas, nosūtot 89. pantā minētos paraugus, sedz Kopiena.







V

NODAĻA

Vispārīgie noteikumi

94. pants

Pierādījuma spēks

Faktus, ko šīs nodaļas piemērošanas gaitā konstatējušas dalībvalsts kompetentās iestādes amatpersonas, var izmantot citu dalībvalstu kompetentās iestādes. Šādos gadījumos tie nav mazāk nozīmīgi tikai tāpēc, ka tie nenāk no attiecīgās dalībvalsts.

95. pants

Kontrolējamās personas

1. Fiziskās vai juridiskās personas un tādu personu grupas, kuru profesionālā darbība var būt šajā regulā minētās kontroles objekts, netraucē šādas kontroles un vienmēr veicina to norisi.

2. Tie vīnogu audzētāji, no kuru vīnogulājiem kompetentās iestādes amatpersonas ņem paraugus:

a) nedrīkst nekādā veidā traucēt šādu vākšanu un

b) sniedz minētajām amatpersonām visu informāciju, kas pieprasīta saskaņā ar šo regulu.

▼M4

95.a pants

Kontroles pasākumu un informācijas pieejamības koordinācija

Attiecībā uz pārvadājumu kontroles pasākumiem, kurus veic, izmantojot pavaddokumentus, kas paredzēti Komisijas Regulas (EK) Nr. 436/2009 ( 4 ) 24. panta 1. punkta a) apakšpunkta i) punktā, dalībvalstis vēlākais līdz 2014. gada 1. martam veic visus nepieciešamos pasākumus, lai nodrošinātu saskaņā ar šīs regulas 82. panta 1. punktu izraudzītajām kompetentajām iestādēm piekļuvi informācijai, kas iekļauta Padomes Direktīvas 2008/118/EK ( 5 ) 21. pantā paredzētajā datorizētajā sistēmā un attiecas uz to vīna produktu apriti, kuru pārvadāšanas režīmu reglamentē minētās direktīvas IV nodaļa.

Attiecībā uz kontroles pasākumiem saistībā ar pārvadājumiem, ko veic, izmantojot pavaddokumentus, kuri minēti Regulas (EK) Nr. 436/2009 24. panta 1. punkta a) apakšpunkta ii) un iii) punktā, dalībvalstis vēlākais līdz 2014. gada 1. martam veic nepieciešamos pasākumus, lai nodrošinātu kompetentajām iestādēm, kas izraudzītas saskaņā ar šīs regulas 82. panta 1. punktu, piekļuvi informācijai, kas iekļauta informācijas sistēmās, kuras izveidotas, lai kontrolētu citu vīna produktu apriti, kas nav minēti šā panta pirmajā daļā.

Šīs regulas nolūkiem informāciju, kas iegūta saskaņā ar pirmo un otro daļu, drīkst izmantot tikai konkrētiem kontroles pasākumiem, kas paredzēti vīna nozares tiesību aktos.

▼B







VI

SADAĻA

VISPĀRĪGIE, PĀREJAS UN NOBEIGUMA NOTEIKUMI

▼M16 —————

▼B

98. pants

Valsts sankcijas

Neskarot sankcijas, kas noteiktas Regulā (EK) Nr. 479/2008 vai šajā regulā, dalībvalstis var paredzēt, ka saistībā ar pārkāpumiem, kas izdarīti attiecībā uz Regulā (EK) Nr. 479/2008 vai šajā regulā izklāstītām prasībām, valstī piemēro faktiskas, samērīgas un preventīvas sankcijas, kas nodrošina Kopienu finansiālo interešu pienācīgu aizsardzību.

99. pants

Mākslīgi radīti apstākļi

Neskarot īpašos pasākumus, kas paredzēti Regulā (EK) Nr. 479/2008 vai šajā regulā, netiek veikti maksājumi atbalsta saņēmējiem, par kuriem ir konstatēts, ka tie ir mākslīgi radījuši šādu maksājumu saņemšanai vajadzīgos apstākļus, lai gūtu priekšrocības, tādējādi nonākot pretrunā ar attiecīgā pasākuma mērķiem.

100. pants

▼M10

Paziņojumi un paziņošana

1. Šajā regulā minētās Komisijai adresēto paziņojumu iesniegšanas un paziņošanas procedūras veic saskaņā ar Komisijas Regulu (EK) Nr. 792/2009 ( 6 ).

▼M10 —————

▼B

3. Neskarot šīs regulas īpašos noteikumus, dalībvalstis veic visus vajadzīgos pasākumus, lai nodrošinātu iespēju ievērot šajā regulā noteiktos paziņojumu iesniegšanas termiņus.

4. Ja dalībvalsts neiesniedz paziņojumu atbilstīgi Regulas (EK) Nr. 479/2008 vai šīs regulas prasībām vai ja paziņojums, spriežot pēc Komisijas rīcībā esošajiem objektīvajiem faktiem, šķiet nepareizs, Komisija var līdz pareizi izdarītam paziņojumam daļēji vai pilnībā apturēt Regulas (EK) Nr. 1290/2005 14. pantā minētos ikmēneša maksājumus, kas attiecas uz vīna nozari.

5. Dalībvalstis glabā saskaņā ar šo regulu reģistrēto informāciju vismaz 10 vīna gadus pēc tam, kad attiecīgā informācija ir reģistrēta.

6. Šajā regulā pieprasītie paziņojumi neskar dalībvalstu pienākumus, kas paredzēti Padomes Regulā (EEK) Nr. 357/79 par statistikas pārskatiem attiecībā uz vīnogulāju stādījumiem ( 7 ).

101. pants

Acīmredzamas kļūdas

Visus saskaņā ar Regulu (EK) Nr. 479/2008 vai šo regulu dalībvalstij nosūtītos paziņojumus, prasījumus vai lūgumus, tostarp atbalsta pieteikumus, katrā laikā pēc iesniegšanas var labot kompetentās iestādes atzītu acīmredzamu kļūdu gadījumā.

102. pants

Force majore un ārkārtas apstākļi

Ja saskaņā ar Regulu (EK) Nr. 479/2008 vai šo regulu ir jāuzliek sods, to neuzliek force majore gadījumos vai ārkārtas apstākļos Regulas (EK) Nr. 1782/2003 40. panta 4. punkta nozīmē.

103. pants

Atcelšana un atsauces

1. Atceļ Regulas (EK) Nr. 1227/2000, (EK) Nr. 1623/2000, (EK) Nr. 2729/2000 un (EK) Nr. 883/2001.

Tomēr:

a) turpina piemērot Regulās (EK) Nr. 1227/2000 un (EK) Nr. 1623/2000 izklāstītos noteikumus, ciktāl pasākumi, par kuriem var pretendēt uz atbalstu saskaņā ar Regulu (EK) Nr. 1493/1999, ir uzsākti vai veikti pirms 2008. gada 1. augusta;

▼M1

b) Regulas (EK) Nr. 1227/2000 pielikuma 9. tabulu turpina piemērot, ja vien nav citādi noteikts īstenošanas regulā par vīnu marķēšanu un noformēšanu, kas jāpieņem, pamatojoties uz Regulas (EK) Nr. 479/2008 63. pantu;

▼B

c) Regulas (EK) Nr. 1623/2000 I pielikums paliek spēkā līdz 2012. gada 31. jūlijam.

2. Atsauces uz atceltajām regulām saskaņā ar 1. punktu uzskata par atsaucēm uz šo regulu, un tās lasa saskaņā ar atbilstības tabulu XXII pielikumā.

104. pants

Stāšanās spēkā

Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

To piemēro no 2008. gada 1. augusta.

Tomēr 2. pantu un IV sadaļas III nodaļu piemēro no 2008. gada 30. jūnija.

Šī regula uzliek saistības kopumā un ir tieši piemērojama visās dalībvalstīs.

▼M16 —————

▼B









IX PIELIKUMS

Dokuments V I 1, kas paredzēts 43. panta 1. punktā

►(2) C1

►(2) C2









X PIELIKUMS

Dokuments V I 2, kas paredzēts 44. panta 1. punktā

►(1) C1









XI PIELIKUMS

Tehniskie noteikumi par 43. un 44. pantā paredzētajām V I 1 un V I 2 veidlapām

A. Veidlapu iespiešana

1. Veidlapu izmēri ir aptuveni 210 × 297 mm.

2. Veidlapas ir jāiespiež vienā no Kopienas oficiālajām valodām; attiecībā uz V I 2 veidlapām valodu nosaka tās dalībvalsts kompetentās iestādes, kurā jāapzīmogo veidlapa.

B. Veidlapu aizpildīšana

Veidlapas ir jāaizpilda tajā valodā, kurā tās ir iespiestas.

Katrai veidlapai ir jābūt kārtas numuram, ko piešķir:

— ►C1 V I 1 veidlapām – oficiālā iestāde, kas paraksta “apliecinājuma” daļu, ◄

— V I 2 veidlapām – muitas iestāde, kas apzīmogo veidlapas.

1. Eksportētājs — Pilns vārds un uzvārds vai nosaukums un adrese attiecīgajā trešā valstī.

2. Saņēmējs — Pilns vārds un uzvārds vai nosaukums un adrese Kopienā.

4. Transportlīdzeklis un informācija par pārvadājumu — Attiecas tikai uz transportu, ko izmanto piegādei līdz ievešanas vietai EK — Precizēt transporta veidu (jūras, gaisa utt.); norādīt kuģa vārdu utt.

6. (V I 2 – 5. aile) Importētā produkta apraksts — Tirdzniecības nosaukums (kā norādīts uz etiķetes, piem., ražotāja vārds vai nosaukums un vīnkopības reģions, zīmols u. c.) — Izcelsmes valsts nosaukums (piem., “Čīle”) — Ģeogrāfiskās izcelsmes norāde, ja vīns atbilst šādai ģeogrāfiskās izcelsmes norādei — Faktiskais spirta saturs tilpumprocentos — Produkta krāsa (norādīt tikai “sarkanais”, “sārtais”, “rozā” vai “baltais”) — Kombinētās nomenklatūras kods

▼M9









XII PIELIKUMS

43. panta 2. punktā, 45. pantā un 45.a pantā minētais trešo valstu saraksts

A DAĻA. 43. panta 2. punktā minētais trešo valstu saraksts: — Austrālija — Čīle

B DAĻA. 45. pantā minētais trešo valstu saraksts: — Austrālija — Čīle — Amerikas Savienotās Valstis

C DAĻA. 45.a pantā minētais trešo valstu saraksts: — –;

▼B









XIII PIELIKUMS







1. tabula Dalībvalstu uzliktie sodi saskaņā ar Regulas (EK) Nr. 479/2008 85. panta 3. punktu, 86. panta 4. punktu un 87. panta 2. punktu Reģions Attiecīgajā vīna gadā uzliktais sods (1) saskaņā ar valsts tiesību aktiem (Regulas (EK) Nr. 479/2008 85. panta 3. punkts) ieviests saskaņā ar Regulas (EK) Nr. 479/2008 85. panta 3. punktu (sods uzliekams no 31.12.2008.) saskaņā ar Regulas (EK) Nr. 479/2008 86. panta 4. punktu (sods uzliekams no 1.1.2010.) saskaņā ar Regulas (EK) Nr. 479/2008 87. panta 2. punktu EUR attiecīgā platība (ha) EUR attiecīgā platība (ha) EUR attiecīgā platība (ha) EUR attiecīgā platība (ha) (1) (2) (3) (4) (5) (6) (7) (8) (9) 1 2 … Kopā dalībvalstī (1) Pirmajā paziņojumā, kas iesniedzams līdz 2009. gada 1. martam, dati attiecas uz laiku no 1.8.2008. līdz 31.12.2008.; turpmākajos paziņojumos – uz vīna gadu pirms paziņojuma.

Paziņojuma iesniegšanas termiņš: 1. marts.

Šīs regulas 58. panta 1. punktā minētais paziņojums.

▼M6 —————

▼B







3. tabula Ikgadējais paziņojums par platībām, kas apstādītas bez attiecīgām stādīšanas tiesībām pēc 1998. gada 31. augusta Reģions Platība, kas apstādīta bez attiecīgām stādīšanas tiesībām pēc 31.8.1998. atklāta attiecīgajā vīna gadā (1) (ha) izarta attiecīgajā vīna gadā (1) (ha) platība, uz kuru attiecas destilācija (ha) attiecīgajā vīna gadā (1) destilētā vīna daudzums (hl) platība, uz kuru attiecas priekšlaicīga ražas novākšana (ha) (1) (2) (3) (4) (5) (6) 1 2 3 … Kopā dalībvalstī (1) Pirmajā paziņojumā, kas iesniedzams līdz 2009. gada 1. martam, dati attiecas uz laiku no 1.8.2008. līdz 31.12.2008.; turpmākajos paziņojumos – uz vīna gadu pirms paziņojuma.

Paziņojuma iesniegšanas termiņš: 1. marts.

Regulas (EK) Nr. 479/2008 85. panta 4. punktā un 87. panta 3. punktā un šīs regulas 58. panta 2. punktā minētais paziņojums.

▼M6 —————

▼B







7. tabula Ikgadējais paziņojums par platībām, kas pirms 1998. gada 1. septembra apstādītas bez attiecīgām stādīšanas tiesībām Reģions Platība, kas pirms 1.9.1998. apstādīta bez attiecīgām stādīšanas tiesībām līdz 31.12.2009. nelegalizētā platība (ha) attiecīgajā vīna gadā (1) izartā platība (Regulas (EK) Nr. 479/2008 86. panta 4. punkts) (ha) platība, uz kuru attiecas destilācija (ha) attiecīgajā vīna gadā (1) destilētā vīna daudzums (hl) platība, uz kuru attiecas priekšlaicīga ražas novākšana (ha) (1) (2) (3) (4) (5) (6) 1 2 3 … Kopā dalībvalstī (1) Pirmajā paziņojumā, kas iesniedzams līdz 2011. gada 1. martam, dati attiecas uz laiku no 1.1.2010. līdz 31.7.2010.; turpmākajos paziņojumos – uz vīna gadu pirms paziņojuma.

Paziņojuma iesniegšanas termiņš: 1. marts, sākot no 2011. gada.

Regulas (EK) Nr. 479/2008 86. panta 5. punktā un 87. panta 3. punktā un šīs regulas 58. panta 2. punktā minētais paziņojums.







8. tabula Platība, par kuru piešķirtas jaunās stādīšanas tiesības Reģions Platība (ha) obligātie pirkumi zemes apvienošana izmēģinājumi potzaru audzētavas ģimenes patēriņš Kopā (1) (2) (3) (4) (5) (6) (7) 1 2 3 … Kopā dalībvalstī

Paziņojuma iesniegšanas termiņš: 1. marts, sākot no 2009. gada.

Šīs regulas 61. pantā minētais paziņojums.







9. tabula Stādīšanas tiesību nodošana rezervē un piešķiršana no rezervēm Reģions Stādīšanas tiesības, kas nodotas rezervē Stādīšanas tiesības, kas piešķirtas no rezervēm attiecīgā platība (ha) par stādīšanas tiesībām samaksātā summa (EUR) attiecīgā platība (ha) par stādīšanas tiesībām samaksātā summa (EUR) (1) (2) (3) (4) (5) 1 2 3 … Kopā dalībvalstī

Paziņojuma iesniegšanas termiņš: 1. marts, sākot no 2009. gada.

Šīs regulas 65. panta 5. punktā minētais paziņojums.

▼M6 —————

▼M14 —————

▼B

Paziņojuma iesniegšanas termiņš: 1. marts, sākot no 2009. gada.

Paziņojums saskaņā ar Regulas (EK) Nr. 479/2008 109. pantu un šīs regulas 74. pantu.







15. tabula Stādīšanas tiesību uzskaite Platība (ha) vīns ar aizsargātu cilmes vietas nosaukumu (1) vīns ar aizsargātu ģeogrāfiskās izcelsmes norādi (1) vīnu ar ACVN/AĢIN starpsumma (1) vīni bez cilmes vietas nosaukuma/ģeogrāfiskās izcelsmes norādes (1) Kopā (1) (2) (3) (4) (5) (6) Ar vīnogulājiem faktiski apstādītā platība Ražotājiem piešķirtās, bet vēl neizmantotās stādīšanas tiesības Ražotāju rīcībā esošās atkārtotās stādīšanas tiesības Rezervē esošās stādīšanas tiesības Ražošanas potenciāls kopā (1) Pirmajā paziņojumā, kas iesniedzams līdz 2009. gada 1. martam, šo sleju virsrakstiem jābūt šādiem: NRR kvalitatīvi vīni/galda vīni ar ģeogrāfiskās izcelsmes norādi/NRR kvalitatīvu vīnu un galda vīnu ar ģeogrāfiskās izcelsmes norādi starpsumma/galda vīni (bez ģeogrāfiskās izcelsmes norādes). Dalībvalstis, kas nevar nodalīt platību, kura apstādīta ar vīnogulājiem galda vīnu ar ģeogrāfiskās izcelsmes norādi ražošanai no platības galda vīnu bez ģeogrāfiskās izcelsmes norādes ražošanai, minētajā termiņā var iesniegt pirmo paziņojumu, norādot tajā vienu skaitli par visiem galda vīniem 2007./2008. vīna gadā, un vēlākais līdz 2009. gada 31. decembrim nosūtīt atjauninātu tabulu, kurā parādīts sadalījums pa šīm abām vīnu kategorijām.

Paziņojuma iesniegšanas termiņš: 1. marts, sākot no 2009. gada.

Paziņojums saskaņā ar Regulas (EK) Nr. 479/2008 109. pantu un šīs regulas 74. pantu.







16. tabula Galveno vīnogu šķirņu uzskaite Šķirne Faktiski apstādītā platība (ha) Daļa (%) (1) (2) (3) 1 2 3 … citas Kopā

Paziņojuma iesniegšanas termiņš: 1. marts, sākot no 2009. gada.

Paziņojums saskaņā ar Regulas (EK) Nr. 479/2008 109. pantu un šīs regulas 74. pantu.

▼M6 —————

▼B









XVI PIELIKUMS

Norādījumi par svaigu vīnogu paraugu ņemšanu un pārstrādi vīnā analīzēm ar izotopu metodēm (minēti 88. panta 1. punktā)

I. VĪNOGU PARAUGU ŅEMŠANA

A. Katram paraugam jāsastāv no vismaz 10 kg gatavu vienas šķirnes vīnogu. Tās jāievāc tādā kondīcijā, kādā tās ir. Paraugi jāņem laikā, kad attiecīgajā zemes gabalā novāc ražu. Savāktajām vīnogām jābūt reprezentatīvām attiecībā uz visu zemes gabalu. Svaigo vīnogu paraugus vai no tām iegūto vīnogu misu līdz turpmākai izmantošanai var konservēt sasaldējot. Tikai gadījumos, kad misas ūdenī paredzēts veikt skābekļa-18 mērījumus, pēc visa parauga izspiešanas no iegūtās misas jāņem un attiecīgi jākonservē atsevišķa alikvota.

B. Ņemot paraugus, sagatavo apraksta lapu. Minētajai lapai ir pirmā daļa, kas attiecas uz vīnogu paraugu ņemšanu, un otrā daļa, kas attiecas uz vinifikāciju. Tā jāglabā kopā ar paraugu, un tai jābūt pievienotai paraugam visā transportēšanas laikā. Tā jāpapildina ar jauniem datiem, izdarot tajā ierakstus attiecībā uz katru parauga apstrādes veidu. Apraksta lapas daļa, kas attiecas uz paraugu ņemšanu, jāsagatavo saskaņā ar XVIII pielikuma anketas I daļu.

II. VINIFIKĀCIJA

A. Vinifikācija jāveic kompetentajai iestādei vai struktūrvienībai, ko minētā iestāde ir pilnvarojusi šim nolūkam, pēc iespējas tādos apstākļos, kas ir pielīdzināmi parastiem apstākļiem ražošanas apgabalā, kuru raksturo konkrētais paraugs. Vinifikācijā visam cukuru daudzumam pilnīgi jāpārvēršas spirtā, t. i., atlikuma cukuru saturam jābūt mazākam par 2 g/l. Tomēr dažos gadījumos, piemēram, lai nodrošinātu labāku reprezentativitāti, ir pieļaujams lielāks atlikuma cukuru saturs. Tiklīdz vīns ir nodzidrinājies un stabilizēts ar SO2, tas jāsalej 75 cl pudelēs un jāmarķē.

B. Apraksta lapas daļa, kas attiecas uz vinifikāciju, jāsagatavo saskaņā ar XVIII pielikuma anketas II daļu.









XVII PIELIKUMS

Paraugu skaits, kas dalībvalstīm katru gadu jāņem analīžu datu bankas vajadzībām, kā minēts 88. panta 3. punktā

— 30 paraugi Bulgārijā

— 20 paraugi Čehijā

— 200 paraugi Vācijā

— 50 paraugi Grieķijā

— 200 paraugi Spānijā

— 400 paraugi Francijā

▼M7

— 30 paraugi Horvātijā

▼B

— 400 paraugi Itālijā

— 10 paraugi Kiprā

— 4 paraugi Luksemburgā

— 50 paraugi Ungārijā

— 4 paraugi Maltā

— 50 paraugi Austrijā

— 50 paraugi Portugālē

— 70 paraugi Rumānijā

— 20 paraugi Slovēnijā

— 15 paraugi Slovākijā

— 4 paraugi Apvienotajā Karalistē









XVIII PIELIKUMS

Anketa par to vīnogu paraugu vākšanu un vinifikāciju, kas paredzēti analīzēm ar izotopu metodēm (minēta 88. panta 5. punktā)

Izmanto tās analīzes metodes un vienības rezultātu izteikšanai, kas norādītas Regulas (EK) Nr. 479/2008 31. pantā (vai analīžu veikšanā iesaistīto laboratoriju metodes, kuru līdzvērtība ir pierādīta)

I DAĻA

1. Vispārīgas ziņas

1.1. Parauga numurs

1.2. Parauga ņēmējas amatpersonas vai pilnvarotās personas vārds, uzvārds un amats

1.3. Par parauga ņemšanu atbildīgās kompetentās iestādes nosaukums un adrese

1.4. Par parauga vinifikāciju un nosūtīšanu atbildīgās kompetentās iestādes nosaukums un adrese (ja atšķiras no 1.3. punktā minētās iestādes)

2. Paraugu vispārīgs apraksts

2.1. Izcelsme (valsts, reģions)

2.2. Ražas gads

2.3. Vīnogu šķirne

2.4. Vīnogu krāsa

3. Vīna dārza apraksts

3.1. Personas, kas apstrādā zemes gabalu, vārds, uzvārds un adrese

3.2. Zemes gabala atrašanās vieta — vīna ciemats — apvidus — kadastra numurs — ģeogrāfiskais garums un platums

3.3. Augsnes tips (piemēram, kaļķaina, mālaina, kaļķaini mālaina, smilšaina)

3.4. Novietojums (piemēram, nogāze, līdzenums, pakļauts saules iedarbībai)

3.5. Vīnogulāju skaits uz hektāru

3.6. Aptuvenais vīna dārza vecums (mazāk nekā 10 gadi/10–25 gadi/vairāk nekā 25 gadi)

3.7. Augstums

3.8. Audzēšanas un apgriešanas metode

3.9. Vīna veids, kurā vīnogas parasti pārstrādā (sk. definīcijas Regulas (EK) Nr. 479/2008 IV pielikumā)

4. Ražas un vīnogu misas parametri

4.1. Paredzētā ražība uz hektāru zemes gabalā, no kura novāc ražu (kg/ha)

4.2. Vīnogu stāvoklis (t. i., nebojātas, puvušas), precizējot, vai parauga ņemšanas laikā vīnogas bija sausas vai slapjas

4.3. Parauga ņemšanas datums

5. Laikapstākļi pirms ražas novākšanas

5.1. Nokrišņi desmit dienās pirms ražas novākšanas: jā/nē. Ja jā, pieejamā papildu informācija

6. Apūdeņotie vīna dārzi

Ja kultūra tiek apūdeņota, pēdējās laistīšanas datums

(Par parauga ņemšanu atbildīgās kompetentās iestādes zīmogs un parauga ņēmējas amatpersonas uzvārds, amats un paraksts)

II DAĻA

1. Mikrovinifikācija

1.1. Vīnogu parauga masa, kg

1.2. Spiešanas metode

1.3. Iegūtās vīnogu misas tilpums

1.4. Vīnogu misas īpašības — cukura koncentrācija g/l, noteikta refraktometriski — kopējais skābums, izteikts vīnskābē g/l (fakultatīvi)

1.5. Vīnogu misas apstrādes metode (piem., nogulsnēšana, centrifugēšana)

1.6. Raudzēšana (izmantotā rauga šķirne). Norādīt, vai notikusi spontāna fermentācija

1.7. Temperatūra fermentācijas laikā

1.8. Fermentācijas beigu noteikšanas metode

1.9. Vīna apstrādes metode (piemēram, nokāšana)

1.10. Pievienotais sēra dioksīds mg/l

1.11. Iegūtā vīna analīze — faktiskais spirta saturs tilp. % — kopējā ekstrahējamā sausna — reducējošie cukuri, izteikti kā invertcukurs g/l

2. Parauga vinifikācijas hronoloģiskā tabula

Datums,

— kad ņemts paraugs (ražas novākšanas datums, kas norādīts I daļas 4.3. punktā)

— kad notika spiešana

— kad sākās fermentācija

— kad beidzās fermentācija

— kad notika iepildīšana pudelēs

Datums, kad aizpildīta II daļa

(Vinifikāciju veikušās kompetentās iestādes zīmogs un minētās iestādes atbildīgās amatpersonas paraksts)









XIX PIELIKUMS

ANALĪZES PĀRSKATS

Vīna un vīna produktu paraugi, ko analizē ar izotopu metodi, kā norādīts Regulas (EK) Nr. 479/2008 31. pantā, un kas paredzēti ievadīšanai KPC izotopu datu bankā

I. VISPĀRĪGA INFORMĀCIJA

1. Valsts

2. Parauga numurs

3. Gads

4. Vīnogu šķirne

5. Vīna veids

6. Reģions/rajons

7. Par rezultātiem atbildīgās laboratorijas nosaukums, adrese, tālrunis, fakss un e-pasts

8. Paraugs KPC veicamajai kontrolanalīzei: jā/nē

II. METODES UN REZULTĀTI

1. Vīns (ziņas pārnestas no XVIII pielikuma)

1.1. Spirta saturs tilp. %

1.2. Kopējā ekstrahējamā sausna g/l

1.3. Reducējošie cukuri g/l

1.4. Kopējais skābums, izteikts vīnskābē g/l

1.5. Kopējais sēra dioksīda saturs mg/l

2. Vīna destilācija SNIF-KMR metodes vajadzībām

2.1. Destilācijas iekārtas apraksts

2.2. Destilētā vīna tilpums/iegūtā destilāta masa

3. Destilāta analīze

3.1. Destilāta spirta saturs masas %

4. Deitērija izotopu attiecība etanolā, noteikta ar KMR metodi

4.1. (D/H)I = ppm

4.2. (D/H)II = ppm

4.3. “R” =

5. KMR parametri

Novērotā frekvence

6. 18O/16O izotopu attiecība vīnā

δ 18O [‰] = ‰ V. SMOW – SLAP

7. 18O/16O izotopu attiecība misā (attiecīgā gadījumā)

δ 18O [‰] = ‰ V. SMOW – SLAP

8. 13C/12C izotopu attiecība no vīna iegūtajā etanolā

δ 13C [‰] = ‰ V-PDB.









XX PIELIKUMS

Paraugu ņemšana saistībā ar kontroles iestāžu savstarpējo palīdzību, kā minēts 92. pantā

1. Ja vīna, vīnogu misas vai cita šķidra vīna produkta paraugus ņem saistībā ar kontroles iestāžu savstarpējo palīdzību, kompetentā iestāde nodrošina: — attiecībā uz produktiem, ko noliktavā uzglabā kā vienu partiju tvertnēs, kuru tilpums nepārsniedz 60 litrus, – to, ka paraugi ir reprezentatīvi attiecībā uz visu partiju, — attiecībā uz produktiem tvertnēs, kuru nominālais tilpums pārsniedz 60 litrus, – to, ka paraugi ir reprezentatīvi attiecībā uz tās tvertnes saturu, no kuras tie ņemti.

2. Paraugus ņem, ielejot attiecīgo produktu vismaz piecās tīrās tvertnēs, kuru nominālais tilpums nav mazāks par 75 cl. Attiecībā uz produktiem, kas minēti 1. punkta pirmajā ievilkumā, paraugus var ņemt arī, no pārbaudāmās partijas paņemot vismaz piecas tvertnes, kuru nominālais tilpums nav mazāks par 75 cl. Ja vīna destilāta paraugus paredzēts analizēt ar deitērija kodolmagnētiskās rezonanses metodi, paraugus iepilda tvertnēs, kuru nominālais tilpums ir 25 cl vai pat 5 cl, ja tie jāsūta no vienas oficiālās laboratorijas uz citu. Paraugus paņem, vajadzības gadījumā noslēdz un aizzīmogo tā uzņēmuma pārstāvja klātbūtnē, kur paraugs ir ņemts, vai pārvadātāja pārstāvja klātbūtnē, ja paraugu ņem transportēšanas laikā. Ja pārstāvja nav klāt, to norāda 4. punktā minētajā ziņojumā. Katru paraugu aizvāko ar vāciņu, kas ir inerts un nav atkārtoti izmantojams.

3. Uz katra parauga ir etiķete, kas atbilst XXI pielikuma A daļai. Ja tvertne ir pārāk maza, lai pie tās piestiprinātu paredzēto etiķeti, tvertni marķē ar neizdzēšamu numuru un vajadzīgo informāciju norāda atsevišķā lapā. Uzņēmuma, kur ņēma paraugu, vai pārvadātāja pārstāvim lūdz parakstīt attiecīgi etiķeti vai lapu.

4. Paraugu ņemšanai pilnvarotā kompetentās iestādes amatpersona sagatavo rakstisku ziņojumu, kurā fiksē visus novērojumus, ko tā uzskata par būtiskiem paraugu novērtēšanai. Vajadzības gadījumā ziņojumā ieraksta visus apgalvojumus, ko izteicis pārvadātāja pārstāvis vai tā uzņēmuma pārstāvis, kur tika ņemts paraugs, un lūdz attiecīgajam pārstāvim parakstīties. Minētā amatpersona atzīmē produkta daudzumu, no kura paņemts paraugs. Ja personas, kas minētas šajā punktā un 3. punkta trešajā daļā, atsakās parakstīties, to norāda ziņojumā.

5. Ikreiz, kad ņem paraugus, viens paraugs paliek kā kontrolparaugs uzņēmumā, kurā ņemts paraugs, un vēl viens – kompetentajā iestādē, kuras amatpersona ņēma paraugu. Trīs paraugus nosūta uz oficiālo laboratoriju, kas veiks analīzes vai organoleptisko pārbaudi. Tur veic viena parauga analīzes. Citu paraugu glabā kā kontrolparaugu. Kontrolparaugus glabā vismaz trīs gadus pēc paraugu ņemšanas.

6. Paraugu sūtījumiem uz ārējā iesaiņojuma piestiprina sarkanu etiķeti, kas atbilst XXI pielikuma B daļā iekļautajam paraugam. Etiķetes izmēri ir 50 × 25 mm. Nosūtot paraugus, tās dalībvalsts kompetentā iestāde, no kuras nosūta paraugus, uzliek savu zīmogu daļēji uz ārējā iesaiņojuma un daļēji uz sarkanās etiķetes.









XXI PIELIKUMS

A. Etiķete ar parauga aprakstu saskaņā ar XX pielikuma 3. punktu

1. Nepieciešamā informācija: a) kompetentās iestādes, pēc kuras rīkojuma tika veikta paraugu ņemšana, nosaukums, adrese, ieskaitot dalībvalsti, tālrunis, fakss un e-pasts; b) parauga kārtas numurs; c) parauga ņemšanas datums; d) paraugu ņemšanai pilnvarotās kompetentās iestādes amatpersonas uzvārds; e) uzņēmuma, kurā paraugs tika ņemts, nosaukums, adrese, tālrunis, fakss, e-pasts; f) tvertnes, no kuras ņemts paraugs, identitāte (piem., tvertnes numurs, pudeļu partijas numurs u. c.); g) produkta apraksts, tajā skaitā ražošanas apgabals, ražas novākšanas gads, faktiskais vai potenciālais spirta saturs un, ja iespējams, vīnogu šķirne; h) teksts: “Rezervēto kontrolparaugu drīkst pārbaudīt tikai tāda laboratorija, kas ir pilnvarota veikt kontrolanalīzes. Plombas uzlaušana ir sodāms pārkāpums.”

2. Piezīmes

3. Minimālie izmēri: 100 × 100 mm.

B. XX pielikuma 6. punktā minētās sarkanās etiķetes paraugs

EIROPAS KOPIENAS

Produkti, kam jāveic analīzes un organoleptiskā pārbaude atbilstīgi Regulai (EK) Nr. 555/2008









XXII PIELIKUMS

Atbilstības tabulas, kas minētas 103. panta 2. punktā







1. Regula (EK) Nr. 1227/2000 Regula (EK) Nr. 1227/2000 Šī regula 3. pants 60. un 61. pants 4. panta 1. punkts 62. pants 4. panta 2. līdz 7. punkts 63. pants 4. panta 8. punkts 64. pants 5. panta 1. punkts 65. panta 1. punkts 5. panta 3. punkts 64. pants 5. panta 4. punkts 65. panta 2. punkts 5. panta 5. punkts 65. panta 3. punkts 5. panta 6. punkts 65. panta 4. punkts 8. panta 1. punkts 70. panta 1. punkts







2. Regula (EK) Nr. 1623/2000 Regula (EK) Nr. 1623/2000 Šī regula 12. pants 32. pants 13. pants 33. pants 14.a panta 1. punkts 34. pants 46. panta 2. punkts 21. panta 3. punkts 50. panta 2. punkts 22. pants







3. Regula (EK) Nr. 2729/2000 Regula (EK) Nr. 2729/2000 Šī regula 2. panta 3. punkts 76. panta d) punkts 2. panta 4. punkts 76. panta e) punkts 3. panta 1. punkts 82. panta 1. punkts 3. panta 2. punkts 82. panta 2. punkts 4. pants 83. pants 5. pants 81. pants 7. pants 84. pants 8. pants 85. pants 9. pants 86. pants 10. pants 87. pants 11. pants 88. pants 12. pants 89. pants 13. pants 90. pants 14. pants 91. pants 15. pants 92. pants 16. pants 93. pants 17. pants 94. pants 19. pants 95. pants







4. Regula (EK) Nr. 883/2001 Regula (EK) Nr. 883/2001 Šī regula 14. panta 1. punkts 39. panta 1. punkts 20. pants 40. pants 21. pants 41. pants 22. pants 42. pants 24. pants 43. pants 25. pants 44. pants 26. pants 45. pants 27. panta 1. punkts 46. pants 28. pants 47. pants 29. pants 48. pants 30. pants 49. pants 31. panta 2. punkts 51. pants 32. pants 50. pants 34.a pants 52. pants